Privind înapoi cu onestitate: un interviu cu Jirí Menzel O întâlnire cu Jirí Menzel poate fi de-a dreptul dezarmanta Regizorul ceh, invitat la TIFF pentru a primi un premiu pentru întreaga cariera regizorala, pare total în elementul lui în fata celor câtorva jurnalisti veniti sa-l întâlneasca sâmbata dimineata într-o cafenea clujeana Remarcabila e (si ramâne, pentru cine are curiozitatea sa citeasca pe internet interviurile pe care Menzel le-a acordat pâna acum) onestitatea frusta a celui care la 28 de ani regiza filmul care i-a adus faima internationala si un Oscar pentru cel mai bun film strain, Trenuri bine pazite E de notorietate declaratia lui conform careia cariera lui cinematografica e un accident: neadmis la Facultatea de Teatru, tânarul Jirí Menzel ajunge oarecum întâmplator sa regizeze filme Majoritatea acestora, începând cu segmentul "Moartea domnului Balthazar" din filmul colectiv Micile perle (1966), sunt ecranizari dupa autori de limba ceha, în special dupa Bohumil Hrabal si Vladislav Vancura Împreuna cu colegii lui de generatie care au contribuit cu câte un scurt film la Micile perle (Vera Chytilová, Jaromil Jireš, Jan Nemec si Evald Schorm), dar si alaturi de Miloš Forman, Menzel face parte din ceea ce a fost numit Noul Val Cehoslovac, o miscare filmica eterogena care a modernizat radical cinematografia unei tari aflate sub comunism, dar care nu a supravietuit esecului Primaverii de la Praga si cenzurii reînnoite dupa interventia armata a sovieticilor în 1968 Cu toate acestea, Menzel nu pozeaza în martir sau dizident, nici nu atribuie vreo importanta exagerata propriilor filme De aceea, e reconfortant sa-l auzi cum evita abil si usor ironic orice referinta la arta lui, cu sau fara majuscula Mai greu de digerat pare paradoxul lui despre efectele benefice ale cenzurii si auto-cenzurii Ideea nu-i noua, acelasi lucru a fost spus si în legatura cu filmele americane ale anilor '30, aparute dupa instaurarea codului Hays, dar pozitia pe care o apara cu aceasta ocazie Menzel, chiar daca e usor moralizanta fata de continutul unui film, e graitoare si pentru responsabilitatea pe care trebuie sa si-o asume, în opinia regizorului ceh, autorul unui produs cinematografic Despre toate acestea, ca si despre ultimul lui film, Don Juanii, care urmeaza sa apara probabil la sfârsitul acestui an, în succintul interviu care urmeaza As vrea sa vorbim mai întâi despre ultimul dumneavostra film Este un proiect personal? Pâna acum ati ecranizat mai ales literatura ceha, dar de aceasta data povestea si sceanariul va apartin J M : Am primit o oferta sa fac un film, si un onorariu destul de consistent; ca atare, trebuia sa fac ceva Dar nu am gasit curajul pentru a alege vreo carte pe care s-o adaptez într-un film, si, ca atare, în mod gradual, într-un proces de trezire, cu foarte multa rabdare din partea domnului Adrian Sârbu, am început acest scenariu Chiar am transpirat la acest scenariu, iar el mi-a spus sa-l filmez Eu în continuare însa sufar si ma tot gândesc la asta, fiindca mi-e frica ca nu-i va placea, deoarece l-am facut pentru el Si, evident, pentru spectatori Dar îmi pare bine ca am trait aceasta experienta a durerilor facerii, prin scrierea acestui scenariu Cum l-ati cunoscut pe Adrian Sârbu? E un fan al filmelor dumneavoastra? Pâna la urma, cum de v-a ales pe dumneavoastra pentru film? J M (râzând): Pentru asta, trebuie sa-l întrebati pe el, nu stiu de ce m-a ales Putem vorbi putin despre perioada dumneavoastra de început si despre Noul Val Cehoslovac? Va amintiti cum s-a produs acea explozie a filmului cehoslovac, momentul în care filmele din Cehia si Slovacia au început sa fie prizate în strainatate? J M : Sunt multe influente Si multe motive În primul rând, dupa ce a venit comunismul la putere, s-a instalat un regim foarte sever, multe lucruri erau interzise, oamenilor le era frica unul de altul, ceva asemanator cu momentul în care Hitler a ajuns la putere în Germania Au fost lichidati toti cei care erau contra regimului, dar gradual, fiindca spre deosebire de germani, cehii sunt mai moi ca natura, regimul s-a înmuiat încet, încet În '56 s-a dovedit ca Stalin a fost un criminal, si gradual oamenii care credeau în comunism au vazut ce s-a întâmplat si au încetat sa creada în comunism, si încetul cu încetul oamenii au capatat curaj si au început sa scrie poezii, nuvele, mici piese de teatru, si asta a culminat în anii '60 Însa am stiut întotdeauna ca suntem înca sub opresiune, toata generatia mea aveam acea experienta a razboiului si a izolarii de Vest, toti aveam aceeasi educatie filmica de la scoala, unde erau profesori exceptionali, deci stiam exact ce filme nu vrem sa facem Asa ca, împreuna cu literatura lui Vancura, Kundera, Škvorecký, Hrabal - si în teatru aceeasi situatie a fost - si pentru ca am avut o conducere desteapta pentru film - seful filmului de atunci era cel care a lichidat practic miscarea cercetasilor în Cehia, dar dupa vreo zece ani a devenit mai destept si ne-a dat spatiu tinerilor regizori -, si pentru ca pe portile scolii au iesit oameni interesanti ca Forman, Nemec, Chytilová, au primit aceasta ocazie de a face filme de lung metraj, care au fost cu totul altfel decât cele facute înainte si care au avut succes în strainatate Si astfel a luat nastere aceasta miscare, spontan Fara influente exterioare? Se vorbeste de pilda de faptul ca Miloš Forman si-a preluat multe din influentele stilistice din Noul Val Francez J M : Toti Cu totii am preluat aceste influente Totusi, dumneavoastra pareti sa mergeti într-o alta directie, sa nu fiti atât de impresionat de filmul cu look de documentar, de ciné-verité J M : Eu întotdeauna am avut o alta relatie cu teatrul si cu ceea ce am putea numi parcursul artistic Adica am fost mai cult decât colegii mei (râde), ca sa acord mai mult spatiu partii reale în film decât partii artistice Cred ca exista un întreg paradox în felul în care au fost primite filmele întegului val atunci, si anume ca, daca te uiti la o lista de premii cel putin, ele au fost mult mai bine primite în Statele Unite Initial, Magazinul de pe strada mare a câstigat un Oscar pentru cel mai bun film strain, apoi filmul dumneavoastra, Trenuri bine pazite, Forman a fost nominalizat de doua ori la Oscarul pentru cel mai bun film strain Credeti ca a fost o deschidere a gustului american pentru genul de comedie pe care îl faceati dumneavoastra si colegii dumneavoastra de generatie? J M : Era cu totul altceva decât filmele cu care ei erau obisnuiti, dar filmele noastre au fost interesante pentru un numar foarte redus de spectatori, pentru ca filmele noastre erau titrate si majoritatea americanilor nu stiau sa citeasca Va amintiti, existau legaturi între regizorii care lucrau sub Cortina de Fier? J M : Îl stiam pe István Szabó, aveam contacte apropiate cu cineastii din Polonia, ma stiam bine cu Zanussi si cu altii Cu totii am avut acelasi destin O ultima întrebare: vorbeati mai devreme de cenzura, dar mai degraba dintr-un punct de vedere etic Ce credeti însa despre faptul ca un regim politic nu-ti permite sa-ti pui ideile tale politice în film? Lucru pe care l-ati trait în momentul în care ati vazut filmul dumneavoastra, Ciocârlii pe sârma, interzis J M : Însa acesta nu a fost un film politic Era o situatie care se întâmpla la noi în anii '50, descrisa foarte usor Nici nu am asteptat acea reactie foarte dura Însa comunistilor nu le placeau glumele Dar nu fac filme politice Un astfel de film seamana cu situatia în care un pictor face un afis, efectul lui este efemer Dar nu puteai sa faci nici un film în care un personaj sa fie macar dezamagit de regimul comunist J M : Asa ceva însa nu se putea Majoritatea nu erau multumiti cu regimul Dar nu era ceea ce este acum Acum fiecare poate sa provoace, sa protesteze Înainte, încercarea de a gasi ceva nou avea nevoie de curaj Azi nu mai ai nevoie de curaj Însa acum acel impuls al curajului îl are orice provocare, ceea ce e foarte usor Acum e foarte usor sa filmezi orice provocare, si oamenii se gândesc ca e o chestiune de curaj, dar nu e vorba aici de curaj Cred ca este o chestiune de curaj doar sa treci peste acele sentimente proprii de rusine A consemnat Radu Toderici link: http://www artactmagazine ro/privind-inapoi-cu-onestitate-un-interviu-cu-ji-i-menzel html 